Stap-vir-stap: Moderne blomme op jou naels | SARIE
Stap-vir-stap: Moderne blomme op jou naels	deur SARIE.com-span
Aangesien ons dié maand energieke blomkleure vier, deel ons graag dié moderne tog prettige blompatroon vir jou naels. Volg bloot Michelle Saunders, ’n manikuris vir essie, se stap-vir-stap-wenke.
3 naellakskakerings in seegroen, wit en swart
’n paar vuurhoutjies
’n stukkie tinfoelie
Wend ’n deursigtige basislaag aan jou naels en laat dit droog word.
Wend twee lae van die seegroen skakering aan.
Drup ’n paar druppels wit naellak op die tinfoelie en doop die voorpunt van die vuurhoutjie daarin. Druk nou liggies vyf kolletjies in ’n sirkel op jou naels om die blare van ’n blommetjie te vorm. Herhaal twee tot drie keer op elke nael, afhangend van hoe groot jou naels is.
Drup daarna ’n groot druppel swart naellak op die tinfoelie. Gebruik die voorpunt van ’n nuwe vuurhoutjie, doop dit liggies in die swart naellak en druk dan ’n klein swart kolletjie in die middel van elke wit blommetjie.
Wend ’n deursigtige boonste lagie aan sodra jou naels heeltemal droog is.
Wenk: Hou die ontwerp interessant deur halwe blommetjies rondom die kante van jou naels ook te verf.
Probeer dié naellakskakerings
Morgan Taylor Stick With It Long-Wearing Nail Base Coat (R123)
Sally Hansen Complete Salon Manicure in Jaded (R90)
essie Nail Polish in Blanc (R135)
Nails Inc Gel Effect Nail Polish in Black Taxi (R115). By Edgars
O.P.I Top Coat (R170)
Kry só Jennifer Lopez se “glow”